FCSB - FC Arges (duminică, ora 21:30 , Digi Sport 1 )

Simona Halep - Garbine Muguruza (duminică, ora 13:00, Digi Sport 1)

Oricum la Federaţia Română de Fotbal este o practică obişnuită, iar cel mai bun exemplu este decizia luată la ultima calificarea a tricolorilor, Euro 2008. Dacă fotbaliştilor le-a adus o recompensă maximă de 115.000 de euro, primă luată de Goian, Mutu, Marica, Tamaş şi Raţ, capul FRF-ului, Mircea Sandu, şi-a oferit sută la sută şi pentru el. Scriptic, Comitetul Executiv i-a aprobat această primă.

Ceilalţi cinci oameni care au luat de la 91 la sută în sus au fost directorul general Ionuţ Lupescu şi secretarul general Adalbert Kassai (câte 110.000 euro, adică 96%), trezorierul Vasile Filimon, directorul de relaţii internaţionale Florin Prunea şi directorul sportiv Didi Prodan (câte 105.000, adică puţin peste 91%).

Lucrurile ajunseseră departe la federaţia condusă de Mircea Sandu până în urmă cu doi ani. Atât de departe încât fostul preşedinte a trecut prin Comitetul Executiv o listă cu multe nume care au fost premiate pentru barajul de calificare la Mondialul din 2014. Unul pe care l-am pierdut după 1-3 şi 1-1! "Nu cred că e ceva deplasat ca, după o acţiune amplă, cum a fost barajul cu Grecia, şi la care am avut vreo 50.000 de spectatori, să fie dată câte o primă celor care au asigurat o desfăşurare ireproşabilă", a comentat Didi Prodan la începutul săptămânii, în studioul emisiunii Digi Sport Matinal, moderate de Dan Filoti.

Cum a arătat tabelul cu primele pe care şi le-au dat conducătorii federaţiei la calificarea echipei naţionale pentru turneul final al Euro 2008:

115.000 euro, Mircea Sandu, preşedinte FRF, 100% din cea mai mare primă luată de un jucător

110.000 euro, Ionuţ Lupescu, Adalbert Kassai, 96%

105.000 euro, Vasile Filimon, Florin Prunea, Didi Prodan, 91%

Etichete:

,

,